**OBAVIJEST O POSEBNOM REŽIMU SAOBRAĆAJA NA DAN KLANJANJA KOLEKTIVNE DŽENAZE ZA ŽRTVE POPLAVA NA PODRUČJU OPĆINE JABLANICA**

Obavještavaju se zainteresovani koji planiraju dolazak na kolektivnu dženazu žrtvama poplava koje su pogodile općinu Jablanica u noći 03.10.- 04.10.2024. godine, da će na području općine Jablanica na dan 15.10.2024.godine (utorak), biti na snazi poseban režim saobraćaja.

Za potrebe dolaska na kolektivnu dženazu saobraćaj na putu M-17, Mostar-Jablanica će biti pušten u periodu od 13,00 -17,00 sati, s naglaskom na propuštanje isključivo vozila za potrebe dolaska na kolektivnu dženazu.

Takođe, za prijevoz zainteresovanih na klanjanje kolektivne dženaze, Željeznice Federacije BiH organizuju poseban besplatan prevoz vozom na dan 15.10.2024. godine. Polazak voza je iz stanice Sarajevu u 11,00 sati sa zaustavljanjem (Alipašin Most 11:06, Ilidža 11:12, Blažuj 11:21, Binježevo 11:26, Hadžići 11:31, Pazarić 11:38, Konjic 12:33). Dolazak u Jablanicu planiran je u 12:56, a povratak voza iz Jablanice planiran je u 17:00 sati.

Molimo sve građane da dolaze organizovano, te da svoje vozila ostavljaju na području grada na mjestima označenim za parkiranje, kako ne bi dolazilo do saobraćajnog kolapsa.

Molimo sve **za razumijevanje, da poštuju privremeno postavljenu saobraćajnu signalizaciju, te da postupaju u skladu s uputstvima policijskih službenika i redara.**

**Klanjanje kolektivne dženaze planirano je 15.10.2024. godine (utorak) u 14,00 sati na gradskom haremu Jasen, a ukop žrtava na mjesnim mezarjima u Donjoj Jablanici i naseljima Djevor i Zlate.**